| Medaljeoversikt |
| --- |
| Konkurrerte for Kenyas flagg |
|  Hinderløp |
| Olympiske leker |
| Bronse | 2004 Athen | 3000 m hinder |

**Paul Kipsiele Koech** (født 10. november 1981 i Cheplanget i Buret) er en kenyansk friidrettsutøver som har spesialisert seg på 3000 meter hinder. Hans største prestasjoner i internasjonale mesterskap er bronse under sommer-OL 2004 og gull under det afrikanske mesterskapet i 2006, men ble ikke tatt ut til internasjonale mesterskap i sine beste sesonger, 2007 og 2008. Hans personlige rekord på 7.56,37 stammer fra et Golden League-stevne i Roma i 2005, noe som plasserer ham som nr. 5 gjennom alle tider pr. 8. mai 2011 – i et løp hvor han tapte for Said Saeed Shaheen på målstreken. I VM i Helsingfors ble han imidlertid bare nummer sju, seks sekunder bak vinneren Shaheen.

Kipsiele ble ikke tatt ut til VM i Osaka i 2007, men etter VM vant han sesongens eneste Golden League-stevne på distansen med 7.58,80, årsbeste i verden, og vant verdensfinalen i Stuttgart med over sju sekunder. Året etter hadde han også årsbeste i verden med sju sekunders margin, men falt ved vanngravshinderet under det kenyanske uttaket til OL 2008, og ble dermed nummer fire og ikke tatt ut til OL i Beijing. I 2009 ble han igjen bare nummer seks i uttaksløpet, men forbundet ga ham likevel et *wild card* til VM i Berlin,, men ble bare nummer fire i en tetgruppe hvor alle løp under 8.01,50. Denne sesongen hadde han heller ikke årsbeste i verden, og tapte for verdensmester Ezekiel Kemboi i flere andre stevner, blant annet i Doha, Zürich og Thessaloniki. Kipsiele vant Diamond League 2010 sammenlagt med to seire på seks starter; Kemboi hadde også to seire denne sesongen, men stilte bare opp i fire løp – blant annet ett som Kipsiele vant – og var dermed ett poeng bak i sammendraget. Kipsiele ble imidlertid ikke tatt ut til det afrikanske mesterskapet.

Kipsiele har i alt seks seire i Golden League-stevner mellom 2004 og 2009, fire seire i World Athletics Final mellom 2005 og 2008, og to seire i Diamond League-stevner.

Referanser
----------

1. ↑   World Athletics Database, World Athletics utøver-ID 185461[Hentet fra Wikidata]
2. ↑  Kenyan Beijing squad announced as trials conclude in Nairobi, IAAF, hentet 8. mai 2011
3. ↑  http://allafrica.com/stories/200907280935.html Kenya: Wild Card Has Kipsiele On Cloud Nine, Chris Musumba, Daily Nation, hentet fra allafrica.com 8. mai 2011

Eksterne lenker
---------------

* (en) Paul Kipsiele Koech – Olympedia Rediger på Wikidata

* (en) Paul Kipsiele Koech – Sports-Reference (OL-resultater – arkivert) Rediger på Wikidata

* (en) Paul Kipsiele Koech – World Athletics Rediger på Wikidata

* (en) Paul Kipsiele Koech – Diamond League Rediger på Wikidata

| * v
* d
* r
Afrikamestere på 3000 meter hinder, menn |
| --- |
| 
* 1979: Kip Rono
* 1982: Eshetu Tura
* 1984: Joshua Kipkemboi
* 1985: Julius Kariuki
* 1988: Azzedine Brahmi
* 1989: Azzedine Brahmi
* 1990: Abdelaziz Sahere
* 1992: Whaddon Niewoudt
* 1993: Joseph Keter
* 1996: Kipkemboi Cheruiyot
* 1998: Bernard Barmasai
* 2000: Lotfi Turki
* 2002: Brahim Boulami
* 2004: David Chemweno
* 2006: Paul Kipsiele Koech
* 2008-2010: Richard Mateelong
* 2012: Abel Mutai
* 2014: Jairus Kipchoge Birech
* **2016**: Chala Beyo
* 2018: Conseslus Kipruto

 |